החוקרים - המרכז הירושלמי לענייני ציבור ומדינה
השגריר ד”ר דורי גולד. נשיא המרכז הירושלמי לענייני ציבור ומדינה. כיהן בתפקיד מנכ”ל משרד החוץ, שגריר ישראל באו”ם, ושימש כיועץ לענייני חוץ של ראש הממשלה בנימין נתניהו וכיועץ לראש הממשלה לשעבר אריאל שרון.
השגריר פרדי איתן, עומד בראשות הדסק הצרפתי של המרכז הירושלמי. מנהל אתר המרכז בצרפתית. נמצא בקשר רציף עם אישים בכירים בתקשורת והעיתונות הצרפתית. שימש כיועץ בכיר לשר החוץ הישראלי ושירת בשגרירויות ישראל בפאריס ובבריסל.
היה השגריר ישראל הראשון ברפובליקה האיסלמית מאוריטניה.
כתב 20 ספרים אודות הסכסוך הישראלי-ערבי ומדיניות צרפת במזרח התיכון.
תא”ל (מיל’) יוסי קופרווסר מנהל הפרוייקט המעקב אחר התפתחויות אזוריות והשלכותיהן. שימש כמנכ"ל המשרד לעניינים אסטרטגיים. עמד בעבר בראש חטיבת המחקר באגף המודיעין של צה”ל.
אל”מ (במיל’) ז’ק נריה, פרשן קבוע במרכז הירושלמי לנושאי העולם הערבי. לשעבר יועץ מדיני עבור ראש הממשלה יצחק רבין ז”ל, ובכיר באמ”ן מחקר. מחבר הספר ”בין בין רבין לערפאת: יומן מדיני 1993-1994“.
דניאל דייקר – אנליסט של מדיניות חוץ וביטחון במרכז הירושלמי לענייני ציבור ומדינה. שימש כמנכ”ל הקונגרס היהודי העולמי. עמית מחקר במכון הבינלאומי ללוחמה בטרור במרכז הבינתחומי בהרצליה. כיום עומד דייקר בראש הפרוייקט של המרכז, למאבק ב-BDS.
סא”ל (במיל’) יונתן הלוי הוא עמית מחקר בכיר לענייני המזרח התיכון ואסלאם רדיקלי. שותף מייסד של חברת Orient Research Group Ltd.
סא”ל (במיל’) מיכאל סגל, חיבר במסגרת עבודתו במרכז הירושלמי, סקירות פורצות דרך בנושא האסטרטגיה הצבאית של איראן וכתב רבות אודות התפשטותה לאמריקה הלטינית ואפריקה.
השגריר צבי מזאל כיהן כשגרירה של ישראל בשבדיה בין השנים 2002-2004. בין 1996 ל-2001 כיהן כשגרירה של ישראל במצרים. במסגרת תפקידו במשרד החוץ, השגריר מזאל ניהל את האגף לענייני מזרח אירופה וכן עמד בראשות המחלקה לענייני מצרים וצפון אפריקה במשרד. מזאל הנו מומחה הבית בנושא מצרים והעולם הערבי.
העיתונאית פיאמה נירנשטיין כיהנה כחברה בפרלמנט האיטלקי (2008-2013) שם שירתה כסגן נשיא הועדה לקשרי חוץ וייסדה את הועדה לבחינת אנטישמיות. ממייסדי תנועת “ידידי ישראל בעולם”. מחברת הספר (Israel is Us (2009. נירנשטיין עומדת בראש הפרוייקט הבוחן את יחסי ישראל ואירופה.
נדב שרגאי הוא מומחה לענייני ירושלים והר הבית. עמית וחוקר בכיר במרכז הירושלמי לענייני ציבור ומדינה. עיתונאי לשעבר ב’הארץ‘, וכותב כיום ב’ישראל היום‘. בסוגיית הר הבית פרסם בעבר שני ספרים: ”הר המריבה. המאבק על הר הבית. יהודים ומוסלמים דת ופוליטיקה“. כתר. 1995; ”עלילת ’אל אקצא בסכנה‘ – דיוקנו של שקר“ (הוצאת המרכז הירושלמי לענייני ציבור ומדינה וספריית מעריב. 2012); וכן ניירות עמדה במסגרת המרכז הירושלמי וביניהם הספר ”ירושלים, אשליית החלוקה“ (הוצאת המרכז הירושלמי לענייני ציבור ומדינה. 2015).
פנחס ענברי, עיתונאי ופרשן ותיק המסקר את המזרח התיכון ואת החברה הפלסטינית עבור עיתונים בעולם. ענברי חיבר מספר ספרים העוסקים בפלסטינים והנו עמית במרכז הירושלמי לענייני ציבור ומדינה.
יוני בן מנחם, פרשן מדיני בכיר במרכז הירושלמי, כיהן כמנכ”ל רשות השידור וכמנהל “קול ישראל”.
שימש כפרשן בכיר של קול ישראל לענייני העולם הערבי, ערך והגיש את התוכנית “מגזין המזרח התיכון” ברשת ב’. עמית במרכז הירושלמי לענייני ציבור ומדינה.
אל”מ (מיל’) ד”ר דני תרזה, מומחה לתכנון מרחבי באזור יהודה, שומרון וירושלים, מיפוי ו-HLS, עמד בראש היחידה לתכנון אסטרטגי ומרחבי בפיקוד המרכז, בין השנים 1994 ל2007, השתתף במו”מ עם הפלסטינים כמומחה לטריטוריה ומיפוי. היה האחראי לתכנון גדר הביטחון ועוטף ירושלים. ייעץ לראשי ממשלה, שרים, המטה למלחמה בטרור ובכירים רבים. כיום – מנכ”ל יוזמות לתכנון אסטרטגי.
תא”ל ד”ר שמעון שפירא, חוקר בכיר במרכז הירושלמי לענייני ציבור ומדינה , כיהן במהלך שירותו הצבאי בתפקידים בכירים רבים, וביניהם: ראש ענף איראן בחטיבת המחקר של אמ”ן וכמזכיר הצבאי של רה”מ בנימין נתניהו. שמעון שפירא מחזיק בתואר דוקטור ללימודי המזרח התיכון. עבודת הדוקטורט שלו פורסמה כספר בשם “חיזבאללה: בין איראן ולבנון” (אוניברסיטת ת”א, 2006).